CELEX: 32001R1508
Language: ro
Date: 2001-07-24 00:00:00
Title: Regulamentul (CE) nr. 1508/2001 al Comisiei din 24 iulie 2001 de stabilire a standardului de comercializare pentru ceapă și de modificare a Regulamentului (CEE) nr. 2213/83

03/Volumul 38
            
            
               RO
            
            
               Jurnalul Ofícial al Uniunii Europene
            
            
               200
            
         32001R1508
   
               L 200/14
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1508/2001 AL COMISIEI
   
   din 24 iulie 2001
   de stabilire a standardului de comercializare pentru ceapă și de modificare a Regulamentului (CEE) nr. 2213/83
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 911/2001 (2) al Comisiei, în special articolul 2 alineatul (2),
   întrucât:
   
               (1)
            
            
               Ceapa este printre produsele enumerate de anexa I la Regulamentul (CE) nr. 2200/96 pentru care trebuie adoptate standarde. Regulamentul (CEE) nr. 2213/83 al Comisiei din 28 iulie 1983 de stabilire a standardelor de calitate pentru ceapă și andive (3), astfel cum a fost modificat ultima dată prin Regulamentul (CE) nr. 2390/97 (4), a fost modificat și nu mai poate asigura claritatea juridică.
            
         
               (2)
            
            
               În interesul clarității, reglementările cu privire la ceapă trebuie separate de cele cu privire la alte produse în conformitate cu Regulamentul (CEE) nr. 2213/83. În consecință, reglementările în cauză ar trebui refăcute și anexa I la Regulamentul (CE) nr. 2213/83 ar trebui abrogată. În acest sens și în interesul păstrării transparenței pe piața internațională, ar trebui să se țină seama de standardul pentru ceapă recomandat de Grupul de lucru privind standardizarea produselor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU).
            
         
               (3)
            
            
               Aplicarea acestor standarde ar trebui să ducă la îndepărtarea de pe piață a produselor nesatisfăcătoare, aducând producția la nivelul cerințelor consumatorilor și facilitând relațiile de schimb bazate pe o concurență loială, ajutând astfel la îmbunătățirea profitabilității.
            
         
               (4)
            
            
               Standardele sunt aplicabile în toate etapele comercializării. Transportul pe distanțe mari, depozitarea pe o anumită perioadă de timp și diversele procese prin care trec produsele pot produce un anumit grad de deteriorare din cauza dezvoltării biologice a produselor și a naturii lor perisabile. Ar trebui să se țină seama de această deteriorare atunci când se aplică standardele în etapele de comercializare ulterioare expedierii.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare pentru ceapa de la codul NC 0703 10 19 este cel stabilit de anexă.
   Acest standard se aplică în toate etapele de comercializare în condițiile stabilite de Regulamentul (CE) nr. 2200/96.
   Cu toate acestea, în etapele ulterioare expedierii, produsele pot prezenta față de cerințele standardului o ușoară pierdere a prospețimii și turgescenței, precum și o ușoară deteriorare din cauza dezvoltării și naturii lor perisabile.
   Articolul 2
   Regulamentul (CEE) nr. 2213/83 se modifică după cum urmează:
   
               1.
            
            
               În titlu, cuvintele „ceapă și” se elimină.
            
         
               2.
            
            
               Articolul 1 alineatul (1) se înlocuiește cu următorul text:
               „(1)   Standardul de comercializare pentru cicoarea witloof de la codul NC 0705 21 00 este cel stabilit de anexa la prezentul regulament.”
            
         
               3.
            
            
               Anexa I se elimină.
            
         
               4.
            
            
               La anexa II, titlul se înlocuiește cu următorul titlu:
               „Anexă”
            
         Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Prezentul regulament se aplică de la 1 ianuarie 2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iulie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 129, 11.5.2001, p. 3.
   
      (3)  JO L 213, 4.8.1983, p. 13.
   
      (4)  JO L 330, 2.12.1997, p. 12.
   ANEXĂ
   STANDARD PENTRU CEAPĂ
   I.   DEFINIREA PRODUSULUI
   Prezentul standard se aplică pentru ceapa din soiurile (cultivarii) cultivate din Allium cepa L. furnizate consumatorilor în stare naturală, ceapa verde cu frunze întregi și ceapa pentru prelucrare industrială fiind excluse.
   II.   DISPOZIȚII PRIVIND CALITATEA
   Scopul standardului este de a defini cerințele de calitate pentru ceapă după preparare și ambalare.
   A.   Cerințe minime
   În toate categoriile, sub rezerva dispozițiilor speciale pentru fiecare categorie și a toleranțelor permise, ceapa trebuie să fie:
   
               —
            
            
               intactă;
            
         
               —
            
            
               sănătoasă; produsul afectat de putrefacție sau o deteriorare care îl face inadecvat pentru consum este exclus;
            
         
               —
            
            
               curată, practic fără materii străine vizibile;
            
         
               —
            
            
               fără daune produse de îngheț;
            
         
               —
            
            
               suficient de uscată pentru utilizarea prevăzută (în cazul cepei pentru depozitare, cel puțin primele două pelicule exterioare și tija trebuie să fie complet uscate);
            
         
               —
            
            
               fără tijă găunoasă sau dură;
            
         
               —
            
            
               practic fără paraziți;
            
         
               —
            
            
               practic fără daune produse de paraziți;
            
         
               —
            
            
               fără umiditate externă anormală;
            
         
               —
            
            
               fără miros și/sau gust străin.
            
         De asemenea, tijele trebuie să fie răsucite sau tăiate drept și nu trebuie să depășească 6 cm în lungime (cu excepția cepei în funie).
   Dezvoltarea și condiția cepei trebuie să fie de așa natură încât:
   
               —
            
            
               să reziste transportului și manipulării și
            
         
               —
            
            
               să sosească într-o stare satisfăcătoare la locul de destinație.
            
         B.   Clasificare
   Ceapa este clasificată în două categorii definite mai jos:
   
               (i)
            
            
               Categoria I
               Ceapa din această categorie trebuie să fie de calitate bună. Trebuie să fie caracteristică soiului.
               Bulbii trebuie să fie:
               
                           —
                        
                        
                           tari și compacți;
                        
                     
                           —
                        
                        
                           neîncolțiți (fără muguri vizibili din exterior);
                        
                     
                           —
                        
                        
                           fără protuberanțe produse de o dezvoltare anormală;
                        
                     
                           —
                        
                        
                           practic fără smocuri radiculare; totuși, pentru ceapa recoltată înaintea maturității complete, sunt permise smocurile radiculare.
                        
                     Următoarele defecte pot fi totuși permise, cu condiția ca acestea să nu afecteze aspectul general al produsului, calitatea, calitatea de conservare și prezentarea în ambalaj:
               
                           —
                        
                        
                           un mic defect de formă;
                        
                     
                           —
                        
                        
                           un mic defect de colorit;
                        
                     
                           —
                        
                        
                           o ușoară pătare care nu afectează ultima peliculă uscată ce protejează pulpa, cu condiția să nu acopere mai mult de o cincime din suprafața bulbului;
                        
                     
                           —
                        
                        
                           fisuri superficiale și absența unei părți din peliculele exterioare, cu condiția protejării pulpei.
                        
                     
         
               (ii)
            
            
               Categoria II
               Această categorie include ceapa care nu se califică pentru includerea în categoria I, dar satisface cerințele minime specificate anterior. Aceasta trebuie să fie suficient de tare.
               Următoarele defecte pot fi permise, cu condiția ca ceapa să își păstreze caracteristicile esențiale cu privire la calitate, calitatea de conservare și prezentare:
               
                           —
                        
                        
                           defecte de formă;
                        
                     
                           —
                        
                        
                           defecte de colorit;
                        
                     
                           —
                        
                        
                           începuturi de muguri vizibili din exterior (cel mult 10 % din număr sau greutate pe unitate de prezentare);
                        
                     
                           —
                        
                        
                           urme de frecare;
                        
                     
                           —
                        
                        
                           marcaje ușoare datorate paraziților sau bolilor;
                        
                     
                           —
                        
                        
                           mici fisuri cicatrizate;
                        
                     
                           —
                        
                        
                           mici lovituri, cicatrizate, care nu sunt susceptibile de a afecta calitățile de conservare;
                        
                     
                           —
                        
                        
                           smocuri radiculare;
                        
                     
                           —
                        
                        
                           pete care nu afectează ultima peliculă uscată ce protejează pulpa, cu condiția să nu acopere mai mult de jumătate din suprafața bulbului;
                        
                     
                           —
                        
                        
                           fisuri în peliculele exterioare și absența unei părți din peliculele exterioare de pe cel mult o treime din suprafața bulbului, cu condiția ca pulpa să nu fie deteriorată.
                        
                     
         III.   DISPOZIȚII PRIVIND CALIBRAREA
   Calibrul este determinat de diametrul maxim al secțiunii ecuatoriale. Diferența între diametrele celor mai mici și mai mari cepe din același pachet nu trebuie să depășească:
   
               —
            
            
               5 mm în cazul în care diametrul celei mai mici cepe este de 10 mm și mai mult, dar sub 20 mm. Cu toate acestea, când diametrul cepei este de 15 mm și mai mult, dar sub 25 mm, diferența poate fi de 10 mm;
            
         
               —
            
            
               15 mm în cazul în care diametrul celei mai mici cepe este de 20 mm și mai mult, dar sub 40 mm;
            
         
               —
            
            
               20 mm în cazul în care diametrul celei mai mici cepe este de 40 mm și mai mult, dar sub 70 mm;
            
         
               —
            
            
               20 mm în cazul în care diametrul celei mai mici cepe este de 70 mm și mai mult.
            
         Diametrul minim este de 10 mm.
   IV.   DISPOZIȚII PRIVIND TOLERANȚELE
   Sunt permise toleranțe pentru calitate și calibru în fiecare ambalaj (sau fiecare lot, pentru produsele prezentate în vrac) pentru produsele care nu satisfac cerințele categoriei indicate.
   A.   Toleranțe de calitate
   
               (i)
            
            
               Categoria I
               10 % din numărul sau greutatea cepei care nu satisface cerințele categoriei, dar le satisface pe cele ale categoriei II sau, excepțional, admisă în toleranțele acestei categorii.
            
         
               (ii)
            
            
               Categoria II
               10 % din numărul sau greutatea cepei care nu satisface nici cerințele categoriei, nici cerințele minime, cu excepția produselor afectate de putrefacție sau orice deteriorare care le fac inadecvate pentru consum.
            
         B.   Toleranțe de calibru
   Pentru toate categoriile: 10 % din numărul sau greutatea cepei care nu satisface calibrul identificat, dar cu un diametru cu cel mult 20 % mai mic sau mai mare.
   V.   DISPOZIȚII PRIVIND PREZENTAREA
   A.   Uniformitate
   Conținutul fiecărui ambalaj (sau al fiecărui lot, dacă produsul este prezentat în vrac) trebuie să fie uniform și să conțină numai ceapă de aceeași origine, soi, calitate și calibru.
   Partea vizibilă a conținutului fiecărui ambalaj (sau al fiecărui lot, dacă produsul este prezentat în vrac) trebuie să fie reprezentativ pentru întregul conținut.
   B.   Ambalare
   Ceapa trebuie ambalată astfel încât să se protejeze corespunzător produsul.
   Materialele utilizate în interiorul ambalajului trebuie să fie noi, curate și de o calitate care să evite producerea vreunei daune externe sau interne produsului. Utilizarea materialelor, în special a hârtiei sau timbrelor ce poartă specificații comerciale, este permisă cu condiția ca imprimarea sau etichetarea să fi fost făcută cu cerneală sau adeziv netoxic.
   Ambalajele nu trebuie să conțină materii străine.
   C.   Prezentare
   Ceapa poate fi prezentată:
   
               —
            
            
               aranjată în straturi;
            
         
               —
            
            
               în vrac în ambalaj (inclusiv în cutii vrac);
            
         
               —
            
            
               transportată în vrac în mijloacele de transport;
            
         
               —
            
            
               în funii:
               
                           —
                        
                        
                           dintr-un anumit număr de bulbi, caz în care funiile trebuie să conțină cel puțin șase cepe (cu tije complet uscate);
                        
                     
                           —
                        
                        
                           sau cu o anumită greutate netă.
                        
                     
         Pentru ceapa în funii, caracteristicile funiilor din orice ambalaj (număr de bulbi sau greutate netă) trebuie să fie uniforme.
   VI.   DISPOZIȚII PRIVIND MARCAREA
   Fiecare ambalaj trebuie să poarte următoarele detalii, în litere grupate pe aceeași parte, numai pentru produsele prezentate într-un ambalaj, lizibile și de neșters, precum și vizibile din exterior.
   Pentru ceapa transportată în vrac (încărcare directă într-un vehicul de transport), aceste detalii trebuie să fie incluse într-un document ce însoțește bunurile, atașat într-o poziție vizibilă în interiorul vehiculului de transport.
   A.   Identificare
   Ambalator și/sau expeditor: numele și adresa sau identificarea simbolică emisă sau acceptată oficial. Cu toate acestea, când este utilizată o identificare simbolică, referința „ambalator și/sau expeditor” (sau abrevierile echivalente) trebuie indicată în imediata apropiere a identificării simbolice.
   B.   Natura produsului
   Ceapă, în cazul în care conținutul nu este vizibil din exterior.
   C.   Originea produsului
   Țara de origine și, opțional, districtul în care a fost cultivată sau numele național, regional sau local al locului.
   D.   Specificații comerciale
   
               —
            
            
               Categorie.
            
         
               —
            
            
               Calibrul exprimat prin diametrele minime și maxime.
            
         
               —
            
            
               Greutate netă.
            
         E.   Marca oficială de control (opțională)